Ich, Heini Zuͦloͧff ✳ von Mùllinen, ✳ richter diser nachgeschribener sach, ✳ bekenn mitt disem brieff, ✳ das hùt seiner dato vor mir ✳ unnd den
gerichtsässen, hie unnden benannt, ✳ erschinen ist ✳ Ruͦdin Tùffel innamen und von wegen ✳ des geistlichen bruͦder Paͧlis, ✳ ettwann gardyans zuͦ Kùngsfelden, des vollen gewalt er harinn hatt, ✳ uff einem, und dem anndern teil ✳ Clewe Lanng, ✳ anstatt von von wegen frow Angneszen von Griessen, jaͤrzitmaisterin daselbs zuͦ Kùngsfelden. ✳ und hàt der obgemelt Rùde Tùffel in namen als vor ✳ und besonnder ouch mitt gunst, ✳ wissen und willen ✳ der gaistlichen
hern ✳ gardyans und convents Barfuͤsser ordenns zuͦ Costenntz, ✳ da der selb brùder Paul yetz wonhaft ist, ✳ verkoufft und zuͦ kouffen geben dem vorberùrtē
Clewe Langen ✳ zuͦ hannden des jàrzitampts zuͦ Kùngsfelden ✳ mitt allen unnd yegklichen gewarsamen ✳ und umbstannden ✳ daͤrzuͦ ✳ von recht oder gewonhaitt, ✳ nùtz oder notturfftig, den wyer, ✳ die wyer statt ✳ und allmend ✳ am Siessen Bach gelegen ✳ und den oͤlbaùmen daͤselbs, ✳ der daͧrin gaͧt ✳ mitt allem sinnem
begriff, ✳ wie dann soͤlichs an im koufflichen ist komen ✳ von wyllend dem fromen, vesten junckherr Thùringen Efingern, saͤligen, ✳ innhallt eins kouffbrieffs, der zit dàrùmb gemacht, ✳ nùtz dàrinn uszgesetzt noch vorbehalten, ✳ und ist soͤllicher kouff und verkouff ✳ beschehen ✳ gantz fùr fry, ✳ ledig ✳ und eigen, ✳
alls umb sibenzig und fùnff guldin Rinsch, ✳ die oͧch im ✳ zuͦ hannden des obgenannten herr Pauls von Clewe Lanngen, obgenannt, ✳ genntzlichen wert
und bezalt sind, ✳ des er sich vor mir und den gerichtsaͤssen ✳ offennlich bekannt ✳ und dàrùmb ein jàrzitampt, ✳ ir pfleger und mengklichen von ir wegen
solichˀ sùm̄ ✳ quittiert unnd ledig sagt, ✳ mit lutern enzichen und abthan ✳ solliches brùnnen, wyer ✳ und der allmend, ✳ ouch aller ir zùgehoͤrd, ✳ die er ouch
damit ✳ ùber und hingab ✳ zuͦ hannd und gewalt ✳ des obgenannten jaͤrzitampts, ✳ also das ✳ dasselb ✳ sollichs guͦt ✳ nùn und hinfùr zuͦ ewigen zitten,
wie dann die yetz benannt ✳ unnd inn dem alltenn kouffbrieff beschaiden sind, ✳ besetzen, ✳ entsetzen, ✳ inhaben, ✳ nùtzen, ✳ niessen, ✳ daͤmit thuͦn unnd lanssen
sol unnd mag, ✳ als sinen fryen eigen guͦt, ✳ das sust nieman verhafft, ✳ verpfendt noch vˀsetzt sye, ✳ des er ouch volkomme werschafft ✳ vor allen gerichten
und ennden ✳ wegen und thuͦn ✳ woͤlle, ✳ so dick, er dàrùmb bevordert werd, ✳ das er ouch also in mines, obgenannten richtˀs hannd, ✳ in namen, als vor ✳
by guͦten trùwen ✳ gelopt und versprach, ✳ und besonnder ouch ✳ disern kouff und verkouff ✳ mit sampt disem brieff, dàrumb gemacht, uffrecht unnd
erberlich zuͦ hallten, ✳ dawider nit zuͦ reden, ✳ zethuͦn ✳ noch schaffen zuͦ beschehen ✳ in einich wis oder weg, ✳ ungehindert allen und yegklicher fryhait, ✳ fùrzùg,
anred oder behelff ✳ geistlicher oder weltlichˀ gerichten, ✳ rechten, ✳ gewonhaitten ✳ oder brùchen, ✳ dero aller gemeinlich und sonnderlich, ✳ und besunnder oͧch
des rechten, ✳ das da ein gemeins verzichùng, ein vorganng einer sùnderbaren als unnùtz abtuͦt, ✳ welichˀ aller und yeglichˀ er sich hierinn vˀzeche,
und damit die uber anntwùrtùng soͤllichˀ verkoufften guͦt ✳ thet, ✳ die oͧch Clewe Lanng ✳ also ✳ an und innam, ✳ zuͦ hennd des jaͤrzittampts, wie obstàt,
als oͧch das durch einen umbfrag, ✳ rechtlichen erganngen, ✳ bekannt ward, ✳ und inn denen gestallten, ✳ das es nùn und hienàch daby belyben ✳ und
krafft und macht ✳ haben soͤlle. ✳ und so nùn das alles vor mir, als dem richtˀ, ✳ der ich diser zyt innamen und an statt des ersamen, wisen Niclausen
Mayers, hoffmeisters zuͦ Kûngsfelden, mins lieben herren, gesetzt bin ✳ und den gerichtsaͤssen, ✳ hienächbenannt, ✳ erganngen ist, ✳ so hab ich des zuͦ urkùnd
und uff beger ✳ des vorgenannten Clewe Lanngen, ✳ in namen des jaͧrzitampts, ✳ daͧrumb disenn brieff, ✳ der öch des halb uffzerichten ✳ und mitt des obgenannt₎,
mins hern des hoffeistˀs, angehencktem sigel ✳ verwaren lanssen, ✳ das oͧch ich, derselb hoffmeister, ✳ von des gerichts wegen ✳ also gethàn hab ✳ die wil,
doch das also beschehen bekunnt ist ✳ und sind disz, so hieby waren: Hanns Strebel von Luppffen, ✳ Hanns Bluͦm von Biren, ✳ Hanns Lang von Luppffen, ✳ Hanns
Frig von Husen, ✳ Heini Seebaͤrg von Bira, ✳ Martin Schnider von Byra, ✳ Clewe Mayer von Schärntz, ✳ Steffan Kampff, ✳ Heini Reig von Schärntz, all des gerichts, und ander me, ✳ geben und gehanndelt mentag vor sant Philip und sannt Jacobs, der hailligen zwölffboten tag, ✳ der jàren des herren
tùsentt vierhùndert nùntzig und sechse.